**Haustfundur FEBH 1. oktober 2020**

Fundur settur kl. 14:00

Mættir voru um 60 manns.

Formaður félagsins Bjarni Kristinsson setti fundinn og byrjaði á að kynna sig þar sem þetta var fyrsti fundur sem hann stjórnaði. Einnig kynnti hann Kristínu Dagbjartsdóttur varaformann og Mörtu Hauksdóttur ritara.

Þá kom Kristín upp og sagði frá því að Sesselja Guðmundsdóttir myndi verða ljósmyndari félagsins og taka skemmtilegar myndir af ýmsum uppákomum og setja þær á heimasíðuna okkar.

Einnig þakkaði hún þeim sem hafa hætt störfum fyrir félagið og afhenti þeim að gjöf leikhúsmiða í Borgarleikhúsið.

Þar á eftir kom Sigurjón Guðbjörnsson gjaldkeri og sagði frá því að félagið væri hætt viðskiptum við Arionbanka þar sem þeir lokuðu á reikning okkar vegna einhverra formgalla. Fékk félagið ágætis samning við Íslandsbanka og voru því öll viðskipti flutt þangað.

Ferðanefndin og leikhúsnefndin verða eins áfram og verður það kynnt síðar á heimasíðu og facebook síðu félagsins.

Síðan komu hópstjórarnir hver af öðrum og kynntu sína dagskrá og munu hafa samband við sitt fólk hvernig starfseminni verður háttað vegna Covid19 og hvenær verði byrjað.

Leshópurinn verður á mánudögum kl. 10-12 og munu Helga Baldursdóttir og Anna Jórunn sjá um hann.

Handavinnan verður á mánudögum kl. 13 og mun Valgerður Guðmundsdóttir vera fyrir honum.

Brids verður á mánudögum og fimmtudögum kl. 13 og mun Hjörtur Harðarson sjá um það.

Kristín Egilsdóttir er tekin við gönguhópnum á þriðjudögum af Jónu Einarsdóttur og lagði hún til að hópurinn hittist í vetur kl. 11 í staðin fyrir kl. 10.

Félagsvistin verður á þriðjudögum kl. 13. Ævar Axelsson sem um hana og sagði að gjaldið yrði kr. 500 í hvert skipti sem færi upp í verðlaun.

Nýr hópur hefur verið stofnaður, ljósmyndahópur sem Sesselja Guðmundsdóttir mun sjá um og heitir hann á Facebook „ljósmyndahópurinn Hver“ og verður hann á miðvikudögum kl. 16:30.

Boccia verður áfram á miðvikudögum og fimmtudögum kl. 10 og munu Vilhjámur og Fjóla sjá um það.

Stólaleikfimina á fimmtudögum kl. 11 mun Tindur sjúkraþjálfun sjá um og verður listi þar sem fólk þarf að skrá sig inn á í Þorlákssetri.

Helgi Kristmundsson er tekinn við opnu húsi sem verður á miðvikudögum kl. 13 og mun líka hafa skemmtun einu sinni í mánuði á föstudögum.

Hverafuglar verða á fimmtudögum kl. 16:30 og mun Örlygur Guðmundsson stjórna honum.

Púttið á föstudögum kl. 10 munu Bergrún og Lena sjá um. Lena bjó til reglur vegna Covid19 og var það sett inn á heimasíðuna og facebook síðuna. Einnig sent í tölvupósti á félagsmenn.

Útskurður og tálgun verður í handavinnuhúsi Grunnskólans og munu Sigurður Valur og Lena Paulsen sjá um það.

Engin sundleikfimi verður í vetur þar sem Náttúrulækningastofnun hefur lokað á alla utanaðkomandi starfsemi. Ester Hjartardóttir sem hefur verið með sundleikfimi í Laugaskarði hefur samþykkt að taka við eldri borgara hópnum og mun að öllu óbreyttu byrja í vor eftir að Laugaskarð verður opnað aftur eftir viðgerðir.

Flensusprauta verður í boði í húsnæði okkar og þarf að skrá sig á lista sem verður í Þorlákssetri.

Fundi slitið kl. 15:30

f.h. eldri borgara í Hveragerði

Marta Hauksdóttir, ritari